Planuota spaudos konferencija, kurioje turėjo būti pranešta apie sprendimą, vėlavo daugiau nei pusvalandį. Vis dėlto Lietuvos atstovai jau džiaugiasi priimtu teigiamu sprendimu.

Premjeras Algirdas Butkevičius pranešimu spaudai jau pasidžiaugė tuo, kad Lietuvai leista įsivesti eurą.

Tai – galutinis sprendimas, kuris nulėmė, jog Lietuvoje nuo kitų metų sausio bus įvestas euras. Trečiadienį turi būti patvirtintas ir neatšaukiamas litų keitimo į eurus kursas.

Taryba sprendimą priėmė vadovaudamasi Europos centrinio banko ir Europos Komisijos pranešimų apie Lietuvos ekonomiką pagrindu.

Šiuo sprendimu dėl euro savo "Twitter" paskyroje dar prieš oficialų sprendimo pranešimą pasidžiaugė ir šalies prezidentė Dalia Grybauskaitė.

#Lithuania in the #Eurozone from 2015: #EU General Affairs Council just gave the approval

— Dalia Grybauskaitė (@Grybauskaite_LT) July 23, 2014